Սամգիեոպսալ

***Սամգիեոպսալ*** ( կորեերեն՝ 삼겹살 ), ***սամգյեոպսալ-գի*** ( , բառացի՝ խորոված երեքշերտանի միս ),  կամ **խորոված խոզի փոր,**  կորեական խոհանոցում խորոված ուտեստի տեսակ։

## Ստուգաբանություն
Կորեերենից ուղիղ թարգմանված՝ սամգիեոպսալ (삼겹살) նշանակում է «երեք շերտ միս», նկատի ունենալով խոզի որովայնի մսի և ճարպի շերտերը, որոնք կտրելիս երևում են երեք շերտով։

Սա պորտալարի այն մասն է, որը գտնվում է պարանոցի ներքև՝ 5-րդ կամ 6-րդ կողոսկրի մինչև հետևի վերջույթը։ Կորեայում *սամգիեոպսալ* բառը*,* որը նշանակում է «խոզի փոր», հաճախ վերաբերում է *սամգիեոպսալ-գի-*ին (խորոված խոզի փոր), ինչպես որ *[[կալբի]]* բառը*,* որը նշանակում է «կողոսկր», հաճախ վերաբերում է *կալբի-գի-*ին (խորոված տավարի կողոսկրեր): *Գի-ն* վերաբերում է տապակած, թխած կամ խորոված ուտեստներին:

Կարելի է նաև հանդիպել *օգիեոպսալ* (  ) տերմինին։ *O-* ն նշանակում է «հինգ» և «գիեոպ» նշանակում է շերտ: *Օգիեոպսալը* ներառում է խոզի որովայնի մաշկի հատվածը, ի տարբերություն *Սամգիեոպսալի,* որտեղ մաշկը հեռացվում է:

## Պատմություն
Մսային ուտեստի առաջին հիշատակումը եղել է 1984 թվականի նոյեմբերի 3-ին հրապարակված «Donga-ilbo» ամսագրում՝ «Ինչպես տարբերել լավ և վատ միսը» վերնագրով, որտեղ ուտեստը կոչվում է «սեգիեոպսալ (세겹살)»՝ սամգիեոփսալի փոխարեն։ Սամգիեոփսալ բառը ստանդարտ Կորեական լեզվի բառարանում հայտնվել է միայն 1994 թվականին։

Մինչ 1980-ականները կորեացիների նախընտրած մսի հիմնական տեսակը ոչխարի միսն էր, բայց խոզի և հավի միսը խրախուսվում էին ազգային քաղաքական մակարդակում որպես լավ այլընտրանք, քանի որ կաթնատու կենդանիների մեծ մասը օգտագործվում էր գյուղատնտեսության մեջ, իսկ արդյունքում հավի մսի մատակարարումները պակասում էին։ Ի պատասխան կառավարության քաղաքականության՝ մեծ արդյունաբերական կորեական կոնգլոմերատները, հատկապես Սամսունգը, սկսեցին խոզի մսի ֆերմաներ բացել։ Սամսունգը հետագայում փակեց ֆերմաները, քանի որ գյուղացիները մտահոգված էին, որ Սամսունգը փորձում էր գույքային սպեկուլյացիա իրականացնել։

1980-ականների վերջերից մինչև 1990-ականներ, երբ Սամսունգը և Լոտեն մտան մսի մշակման արդյունաբերություն. այս ուտեստը դարձավ ժողովրդական մենյուի բաղադրիչ՝ Ջոկբալի և Սունդեյի հետ միասին։ Խոզի միսը ավանդական կորեական խոհանոցում, ինչպիսիք են Բոսամը կամ Ջեյուկ-բոկկումը, օգտագործվում էր հիմնականում այնպիսի եղանակներով, որոնք թաքցնում էին դրա հոտը՝ օգտագործելով համեմունքներ, ինչպիսին է սխտորը։ Երբ հոտի խնդիրը լուծվեց գիտական մեթոդներով, ինչպիսին էն խոզերի կաստրացիան արտադրության ընթացքում, Սամգիեոփսալը ձեռք բերեց հայտնություն ժողովրդի շրջանում։ 1996 թվականին հայտնագործվեց «դեպե սամգիեոպսալը»՝ սամգիեոպսալ, որն այդպես է անվանվել քանի որ այն բարակ էր կտրված, և տպավորություն էր թողնում որ այն կտրվել է ռանդայով (կորեերեն կոչվում է «դեպե»)։ 1998 թվականի ֆինանսական ճգնաժամից հետո *Հոսիկ* մշակույթը նույնպես տարածեց այս ուտեստը որպես հարավկորեական գրասենյակային խոհանոցի մի մաս։ 2000-ականներին հայտնվեց *բոլջիպ* *սամգիեոպսալը*, որն այդպես անվանվեց, քանի որ մսի կտրատման ձևը նման էր մեղվի փեթակի (կորեերեն՝ բոլջիպ)։ 2005 թվականից ի վեր Ջեջու կղզու մշակույթը, որն 100 գրամի փոխարեն ավելի մեծ չափաբաժիններով է մատակարարում գեունով (ավանդական կորեական միավոր, որը համարժեք է 600 գրամի), և Ջեջու սև խոզի մսի հայտնությունը ազդել է սամգիեոպսալ տարածման վրա։

## Պատրաստում
մինի|''Սամգիեոպսալ'' ածուխով գրիլի վրա
մինի|Եփած ''սամգիեոպսալ''
Խոզի որովայնի հաստ, ճարպային կտորները, երբեմն մաշկով, երբեմն՝ առանց, խորովվում են մետաղյա վանդակաճաղի կամ սեղանի վրա դրված ցանցի վրա, ածխի գրիլներով։

Միսը սովորաբար չի մարինացվում և չի համեմվում, սակայն ժամանակ առ ժամանակ կարող են մարինացվել այնպիսի համեմունքներով, ինչպիսիք են գինձը, գինին, սխտորը, խոտաբույսերը, կարրիին, դոենջանը և գոչուճանը։ Սխտորի, սոխի, կանաչ չիլի պղպեղի, սունկի և կիմչիի կտորները հաճախ խորովվում են՝ օգտագործելով խոզի որովայնից կաթող ճարպը։

## Օգտագործում
Տապակած միսը դրվում է թարմ և/կամ մարինացված բանջարեղենի տերևների վրա, մի քանի սամջանգով, և պտտվում՝ դառնալով սսամ (փաթեթի տեսք), որը ուտվում է մեկ կտորով։ Սսամի մեջ հաճախ ավելացվում է կտրտած սխտոր։

Սամգիեոպսալը հաճախ ուղեկցվում է սոջուով։ *Սոմաեկը* կոկտեյլը, որը պատրաստվում է մեկ բաժակ սոջու լցնելով մեկ բաժակ գարեջրի մեջ, նույնպես հայտնի ըմպելիք է, որն օգտագործում են *սամգիեոպասալի* հետ միասին։

## Մշակույթ
Հարավային Կորեայում մարտի 3-ը հանդիսանում է «Սամգիեոպսալի օր»՝ ընդգծելով սամգիեոպսալի երեք շերտերից բաղկացած լինելը։ 2006 թվականին Ազգային գյուղատնտեսական համագործակցության ֆեդերացիայի կողմից անցկացված հարցման համաձայն՝ Հարավային Կորեայի 85%-ը մեծահասակներից նշել են, որ իրենց նախընտրած խոզի կտորը խոզի ստամոքսն է։

## Ծանոթագրություններ

Կատեգորիա:Կորեական խոհանոց
Կատեգորիա:Մսով ուտեստներ
Կատեգորիա:Ուտեստներ խոզի մսից